
DR.30.11.2015  51  

 

3.22 ptg. 

 Puan Hajah Zuraida binti Kamaruddin [Ampang]: Bismillahi Rahmani Rahim. 
Terima kasih Tuan Pengerusi.  Saya ingin membawa bahas Kementerian Pembangunan 
Wanita, Keluarga dan Masyarakat P.48 dan B.48 di bawah Kepala 020200 – Perancangan 
Pembangunan Wanita.  

Kita dapati bahawa baru-baru ini Kementerian Wanita telah membawakan satu 
definisi yang baru mengenai ibu tunggal yang mana definisi ibu tunggal itu telah 
dikategorikan kepada tiga iaitu: 

(i) Ibu yang merupakan ketua keluarga yang telah bercerai atau 
berpisah secara kekal dengan suaminya dan menanggung anak; 

(ii) Seorang isteri yang menjadi ketua keluarga mencari nafkah serta 
menanggung suami yang tidak berupaya untuk bekerja ekoran 
kesakitan dan mempunyai anak miskin dan tanggungan; 

(iii) Wanita ketua keluarga yang tidak pernah berkahwin dan 
mengangkat anak atau mempunyai anak tidak sah taraf. 

Namun demikian, bila ada definisi baru yang mengkategorikan ketiga-tiga 
kumpulan ini, pada hakikatnya, bancian yang telah dilaksanakan oleh Jabatan Statistik 
Malaysia menyertai ibu tunggal pada bancian penduduk 2010 di Malaysia adalah seramai 
235,000 orang.  

 Jadi, di bawah pengkategorian yang baru ini, kita dapati bahawa seramai kalau 
dibandingkan definisi lama, definisi lama seramai 573,547 wanita yang dalam kategori ibu 
tunggal ini telah dipinggirkan, telah dikeluarkan daripada definisi baru ini.  

Jadi, saya minta kementerian untuk mengkaji semula kerana bila mencicirkan atau 
meninggalkan 573,547 orang wanita ibu tunggal ini, dalam golongan ini terdapat mereka 
yang tertinggal adalah golongan wanita yang masih dalam perkahwinan yang terabai 
kerana ditinggalkan oleh suami tanpa berita dan golongan wanita yang tinggal bersama 
suami tetapi tidak mendapat nafkah. Jadi oleh sebab ini, angka yang diberi kategori yang 
diberi itu tidak menyeluruh, tidak inclusive.  

Jadi saya minta kementerian mengkaji semula, menyemak semula untuk 
masukkan kategori wanita yang saya sebut tadi sebagai ibu tunggal dalam definisi 
Kementerian Wanita.  Walaupun kita ada badan sokongan keluarga, wanita dan anak-anak 
masih menghadapi kesulitan dalam mendapatkan hak nafkah yang wajib untuk mereka. Ini 
hanya boleh dilaksanakan setelah mendapat perintah Mahkamah Syariah. Jadi ini saya 
minta agar dilaksanakan semula agar wanita-wanita yang bersendirian menyara dan 
menjalani kehidupan mereka bersama anak-anak dapat dibela nasib mereka. 

 Seterusnya kepala yang sama, saya ingin merujuk kepada peruntukan 
pembangunan. Kita lihat peruntukan pembangunan telah dikurangkan sebanyak 43.93%.  
Jadi, ini adalah satu perkara yang sangat tidak wajar kerana kita lihat walaupun saya 
mendapat jawapan dari Kementerian Wanita mengatakan bahawa peruntukan ini 
diturunkan, walaupun diturunkan tetapi ia dapat melaksanakan program yang lebih efektif 
melalui NBOS, agensi kerajaan, NGO dan lain-lain serta strategik kementerian 
memperkasakan perkhidmatan komuniti dan menggalakkan CSR.   

Namun begitu, mana mungkin Yang Berhormat Menteri Kementerian Wanita dapat 
memberikan satu angka, satu laporan yang terperinci yang melihatkan bahawa peruntukan 
dengan kekurangan peruntukan ini tetapi melalui program NBOS dapat melaksanakan 
aktiviti-aktiviti untuk pembangunan wanita dalam negara ini. 

Sedangkan ini hanya boleh dilaksanakan sekiranya Kementerian Wanita telah 
berjaya untuk melaksanakan Gender Responsive Budget yang mana sampai sekarang 
masih tidak mampu lagi Kementerian Wanita untuk memastikan, memantau semua 
kementerian di dalam kerajaan ini dapat melaksanakan Gender Responsive Budget. Dari 
situlah baru boleh kita dapat tahu sama ada wang dalam program NBOS kah, agensi 
kerajaankah apa, betul-betul ia sasarkan untuk faedah kepada orang perempuan. 

 Lagi satu juga, saya ingin sentuh tentang kedudukan Malaysia, wanita Malaysia 
pada tahun ini kita masih lagi gagal untuk mencapai kedudukan yang tinggi dari segi 
Economic Review iaitu Gender Global Index, kita masih berada di kedudukan 107/142.  



3.22 ptg. Puan Hajah Zuraida binti Kamaruddin [Ampang]: Bismillahi Rahmani Rahim. Terima kasih Tuan Pengerusi. Saya ingin membawa bahas Kementerian Pembangunan Wanita, Keluarga dan Masyarakat P.48 dan B.48 di bawah Kepala 020200- Perancangan Pembangunan Wanita. Kita dapati bahawa baru-baru ini Kementerian Wanita telah membawakan satu definisi yang baru mengenai ibu tunggal yang mana definisi ibu tunggal itu telah dikategorikan kepada tiga iaitu: (i) Ibu yang merupakan ketua keluarga yang telah bercerai atau berpisah secara kekal dengan suaminya dan menanggung anak; (ii) Seorang isteri yang menjadi ketua keluarga mencari nafkah serta menanggung suami yang tidak berupaya untuk bekerja ekoran kesakitan dan mempunyai anak miskin dan tanggungan; (iii) Wanita ketua keluarga yang tidak pernah berkahwin dan mengangkat anak atau mempunyai anak tidak sah taraf. Namun demikian, bila ada definisi baru yang mengkategorikan ketiga-tiga kumpulan ini, pada hakikatnya, bancian yang telah dilaksanakan oleh Jabatan Statistik Malaysia menyertai ibu tunggal pada bancian penduduk 2010 di Malaysia adalah seramai 235,000 orang. Jadi, di bawah pengkategorian yang baru ini, kita dapati bahawa seramai kalau dibandingkan definisi lama, definisi lama seramai 573,547 wanita yang dalam kategori ibu tunggal ini telah dipinggirkan, telah dikeluarkan daripada definisi baru ini. Jadi, saya minta kementerian untuk mengkaji semula kerana bila mencicirkan atau meninggalkan 573,547 orang wanita ibu tunggal ini, dalam golongan ini terdapat mereka yang tertinggal adalah golongan wanita yang masih dalam perkahwinan yang terabai kerana ditinggalkan oleh suami tanpa berita dan golongan wanita yang tinggal bersama suami tetapi tidak mendapat nafkah. Jadi oleh sebab ini, angka yang diberi kategori yang diberi itu tidak menyeluruh, tidak inclusive. Jadi saya minta kementerian mengkaji semula, menyemak semula untuk masukkan kategori wanita yang saya sebut tadi sebagai ibu tunggal dalam definisi Kementerian Wanita. Walaupun kita ada badan sokongan keluarga, wanita dan anak-anak masih menghadapi kesulitan dalam mendapatkan hak nafkah yang wajib untuk mereka. Ini hanya boleh dilaksanakan setelah mendapat perintah Mahkamah Syariah. Jadi ini saya minta agar dilaksanakan semula agar wanita-wanita yang bersendirian menyara dan menjalani kehidupan mereka bersama anak-anak dapat dibela nasib mereka. Seterusnya kepala yang sama, saya ingin merujuk kepada peruntukan pembangunan. Kita lihat peruntukan pembangunan telah dikurangkan sebanyak 43.93%. Jadi, ini adalah satu perkara yang sangat tidak wajar kerana kita lihat walaupun saya mendapat jawapan dari Kementerian Wanita mengatakan bahawa peruntukan ini diturunkan, walaupun diturunkan tetapi ia dapat melaksanakan program yang lebih efektif melalui NBOS, agensi kerajaan, NGO dan lain-lain serta strategik kementerian memperkasakan perkhidmatan komuniti dan menggalakkan CSR. Namun begitu, mana mungkin Yang Berhormat Menteri Kementerian Wanita dapat memberikan satu angka, satu laporan yang terperinci yang melihatkan bahawa peruntukan dengan kekurangan peruntukan ini tetapi melalui program NBOS dapat melaksanakan aktiviti-aktiviti untuk pembangunan wanita dalam negara ini. Sedangkan ini hanya boleh dilaksanakan sekiranya Kementerian Wanita telah berjaya untuk melaksanakan Gender Responsive Budget yang mana sampai sekarang masih tidak mampu lagi Kementerian Wanita untuk memastikan, memantau semua kementerian di dalam kerajaan ini dapat melaksanakan Gender Responsive Budget. Dari situlah baru boleh kita dapat tahu sama ada wang dalam program NBOS kah, agensi kerajaankah apa, betul-betul ia sasarkan untuk faedah kepada orang perempuan. Lagi satu juga, saya ingin sentuh tentang kedudukan Malaysia, wanita Malaysia pada tahun ini kita masih lagi gagal untuk mencapai kedudukan yang tinggi dari segi Economic Review iaitu Gender Global Index, kita masih berada di kedudukan 107/142.